**SOVVA, o.z. v spolupráci s partnermi projektu FESTIVAL VEDY - Noc výskumníkov 2013 vyhlasuje fotografickú súťaž Vede neutečieš.**

**Vede neutečieš**

Občas sa nám stáva, že nám niekto vyčíta, že o Noci výskumníkov nevedel alebo sa dozvedel náhodou. O to viac sa budeme snažiť, aby tento rok na Vás Noc výskumníkov kričala odvšadiaľ. Pomôžte nám presvedčiť aj týchto „neveriacich Tomášov“, že naša kampaň (a samozrejme aj podujatie) je naozaj rozsiahla a ak človek chodí po svete s otvorenými očami určite sa o festivale dozvie všetko, čo potrebuje. Jednoducho nikto tento rok pred vedou neutečie!

Využi svoju kreativitu, vezmi si foťák, alebo jednoducho vytiahni mobil a vždy keď uvidíš nejaké promo súvisiace s Nocou výskumníkov, odfoť sa pri ňom – sám, s kamarátmi, spolužiakmi, rodinou – jednoducho s kým ťa napadne a ako ťa napadne. Fantázii sa medze nekladú. Veríme, že Vás naša kampaň inšpiruje a spolu sa nám podarí zachytiť atmosféru príprav jedinečného festivalu slovenskej vedy.

**Propozície súťaže**

**Cieľ súťaže:**

Cieľom súťaže je prinútiť násť ročných študentov „chodiť s otvorenými očami“. Vytvoriť z nich tím externých agentov Noci výskumníkov 2013, ktorí nám prostredníctvom svojich fotografií dajú vedieť, kde, s kým a ako ich naša propagačná kampaň zastihla.

**Téma súťaže:**

„Vede neutečieš“ – ukážte nám, kde Vás zastihol plagát, billboard, či iná upútavka na náš festival - Noc výskumníkov 2013, odfoťte sa so svojimi priateľmi/učiteľmi/rodinou a pozvite ich na niektoré z podujatí v Bratislave, Banskej Bystrici, Tatranskej Lomnici, Košiciach, či Žiline.

**Vyhlasovateľ:**

* Slovenská organizácia pre výskumné a vývojové aktivity – SOVVA, Slovenská akadémia vied - SAV, portál EurActiv.sk a Centrum vedecko-technických informácií Slovenskej republiky -CVTI SR

**Súťažné práce môžete posielať v nasledovných formátoch:**

* fotografie
* koláže fotografií

**Kto sa môže súťaže zúčastniť:**

* žiaci II. stupňa ZŠ
* žiaci stredných škôl
* do súťaže je možné sa prihlásiť len ako jednotlivec – autor fotografie

**Pravidlá súťaže:**

* Súťaž prebieha od 3. júla 2013 do 25. septembra 2013 (uzávierka súťaže). Akceptované budú len práce odoslané e-mailom najneskôr s týmto dňom odoslania. Práce zaslané po tomto termíne nebudú zaradené do hodnotenia.
* Súťaže sa môže zúčastniť ako jednotlivec každý občan Slovenskej republiky, ktorý je študentom II. stupňa ZŠ alebo SŠ.
* Jeden autor môže do súťaže poslať najviac 3 súťažné práce – fotografie alebo koláže fotografií.
* Vyhlasovateľ zaslané práce autorom nevracia a vyhradzuje si právo na ďalšie nekomerčné použitie prác.
* Ku každej práci musí byť priložená riadne vyplnená prihláška. Prihlášku nájdete na webovej stránke Festivalu vedy – Noc výskumníkov 2013 ([www.nocvyskumnikov.sk](http://www.nocvyskumnikov.sk))
* Víťazov súťaže (prvé tri miesta v každej kategórii) vyberie porota zložená zo zástupcov vyhlasovateľa súťaže, resp. projektových partnerov Festivalu vedy – Noc výskumníkov 2013.
* Vyhlasovateľ má právo zmeniť propozície súťaže v prípade, že by sa nemohli dosiahnuť ciele súťaže.
* Víťazi súťaže budú ocenení atraktívnymi cenami dňa 27. septembra 2013 na hlavnom podujatí v Bratislave. V prípade, že sa odovzdávania cien nebudú môcť zúčastniť osobne, budú im následne zaslané poštou.

**Ako sa zapojiť do súťaže:**

Súťažné práce spolu s riadne vyplnenou prihláškou zasielajte elektronicky:

* + - Na adresu: sutaz@sovva.sk
		- V predmete mailu uveďte heslo **„Vede neutecies“**

**Aktuálne informácie o súťaži ako aj ostatných aktivitách Festivalu vedy – Noc výskumníkov 2013 získate prostredníctvom:**

* Web: [www.nocvyskumnikov.sk](http://www.nocvyskumnikov.sk)
* E-mail: sutaz@sovva.sk, info@sovva.sk
* Tel: 0918 378 550